游圓超院登挾溪亭次盧公韻
作者：王十朋
朝代：宋

paragraphs: 路入剡山腰，風生玉川腋。
孤亭物外高，雙溪眼中碧。
山僧作亭知幾春，賞音端怕逢詩人。
自從妙語發丘壑，遂使絕境多蹄輪。
我來首訪維摩詰，問訊雙溪自何出。
發源應與婺溪同，賦物慙無沈郎筆。
凭欄欲洗名利塵，入眼翻驚客恨新。
山城重重水如带，可能挽住思鄉人。